Source: http://www.handbalvolei.ro/steaua-a-castigat-la-focsani-trei-puncte-importante-bacaul-s-a-impus-la-vaslui-victorii-pentru-restul-favoritelor/
Timestamp: 2020-03-29 16:14:57+00:00

Document:
Steaua a câștigat la Focșani trei puncte importante, Bacăul s-a impus la Vaslui! Victorii pentru restul favoritelor | Handbal Volei
Home Handbal masculin Intern Steaua a câștigat la Focșani trei puncte importante, Bacăul s-a impus la...
Joi seară, în Liga Zimbrilor, a fost programată etapa a 23-a a Ligii Zimbrilor. Cel mai echilibrat meci a fost la Făgăraș, unde Minaur a câștigat cu 22-20, deși pe hârtie duelurile de la Focșani și Vaslui promiteau mai mult dramatism.
Așadar, Minaur a câștigat la Făgăraș cu 22-20, într-un meci în care cei mai importanți jucători, Ragot și Csepreghi, au lipsit. Gazdele au condus cu 17-16 în minutul 43, dar au urmat 12 minute fără gol pentru echipa lui Raul Fotonea și Minaur s-a desprins decisiv pe tabelă.
CSM Bacău a ajuns la trei victorii consecutive după 34-29 la Vaslui și a ajuns pe locul 10 în clasamentul Ligii Zimbrilor. Băcăuanii au controlat meciul de la Vaslui, au condus în permanență, însă cel mai bun marcator al meciului vine de la gazde. Florin Acatrinei a marcat de 14 ori în poarta oaspeților, adică jumătate din golurile formației sale!
Dobrogea Sud Constanța a învins cu 30-21 pe Dunărea Călărași, însă a avut o replică pe măsură în primele 30 de minute. Constănțenii se păstrează pe locul 4 în clasament, la un punct de Minaur și peste CSM București la golaveraj.
Dinamo a trecut de Turda, 44-29, un meci pe care oaspeții l-au abordat însă cu aripa tânără. În aceste condiții s-a pus doar problema scorului, însă au fost și momente foarte bune oferite de tinerii lui Horațiu Gal.
În Sala Rapid, CSM București a trecut de CSM Reșița, 26-22, fără emoții însă. Dan Anca a trimis tinerii în teren în ultimul sfert de oră, iar oaspeții au micșorat diferența de la -7.
Ultimul meci al etapei, Poli Timișoara-HC Buzău, a fost amânat din cauza coronavirusului.
CSM București vs CSM Reșița
CSM Vaslui vs CSM Bacău
Previous articlePrimele cazuri de coronavirus în handbal!
Next articleRapid București și Gloria Buzău, primele formații calificate în Final Four-ul Cupei României!

References: CSM 
 CSM 
 CSM 
 CSM 

CSM 
 CSM 

CSM 
 CSM